Threads

Threads iya nya servis mikroblog media rama Amerika ti dipejalaika Meta Platforms. Threads begunaka akaun Instagram dikena ngena servis enggau fitur integrasyen entara dua platform nya. Lebuh dilanchar ba taun 2023, Threads nyadi aplikasyen perisian pengguna ke pemadu jampat mansang dalam sejarah, bulih lebih 100 juta penguna dalam lima hari keterubah iya lalu ngelui rikut ke udah ditetapka ChatGPT sebedau tu.

Pengudah Elon Musk ngulihka Twitter dalam bulan Oktober 2022, pengereja pengawa Meta mansik konsep meri kelala fungsyen bepelasarka teks ngagai Instagram. Penteba tu dikelala enggau nama Nota Instagram, dipejalaika dalam bulan Disember 2022. Kompeni nya udah nya berengkah ngaga app kediri ti fokus ngagai posting bepelasarka teks. Pemansang ba Threads - dikelala entara sida enggau nama "Projek 92" - berengkah dalam bulan Januari 2023, enggau platform nya dilanchar enggau rasmi kena 5 Julai 2023. Threads tekala nya bisi ba 100 buah menua, tang nyentuk ke 14 Disember 2023 udah nangguhka pengawa ngelancharka iya di Serakup Eropah laban iya nganti penerang atur ari Komisyen Eropah bekaul enggau polisi ngumpul data servis nya.

 Kereban sanding 

 Bacha ke silik agi 


 Laman web ke bukai